**MEGÁLLAPODÁS**

**munkakör megosztásra**

amely létrejött egyrészről a

Cégnév:

Székhely:

Cégjegyzék szám:

Adószám:

Képviselő / Munkáltatói jogkör gyakorlója:

(a továbbiakban mint Munkáltató)

másrészről

Név:

Lakcím:

Anyja neve:

Szül. hely, idő:

Szem. ig. száma:

Adóazonosítójel:

TAJ-száma:

Név:

Lakcím:

Anyja neve:

Szül. hely, idő:

Szem. ig. száma:

Adóazonosítójel:

TAJ-száma:

Név:

Lakcím:

Anyja neve:

Szül. hely, idő:

Szem. ig. száma:

Adóazonosítójel:

TAJ-száma:

(a továbbiakban mint Munkavállaló)

– továbbiakban együtt: szerződő felek – között a mai napon az alábbi feltételek szerint:

1. A Munkáltató ……… év ………..… hó ….. napjától egy munkakörbe tartozó feladat közös ellátására alkalmazza a Munkavállalókat határozatlan időre.

2. A munkavégzés helye a munkaszerződés megkötésekor: ……………………………

A Munkavállaló köteles a Munkáltató székhelyén, illetve valamennyi telephelyén, fióktelepén, valamint a Munkáltatóval szerződéses kapcsolatban álló ügyfelek székhelyén, telephelyén, illetőleg fióktelepén munkát végezni.

3. A Munkavállalók közösen ellátandó munkaköre: ……………………

4. A Munkavállalók közvetlen munkahelyi, operatív irányítási jogokat gyakorló felettese ……………munkakört betöltő munkavállaló, a munkáltatói jogok gyakorlására ……………….. jogosult.

5. A Munkavállalók felelősek a közös munkakörükhöz tartozó valamennyi feladat és kötelezettség ellátásáért.

6. A Munkavállalók jelen szerződés aláírásával is nyugtázzák, hogy a Munkáltatótól a munka törvénykönyvéről szóló 2012. évi I. törvény (továbbiakban: Mt.) 46. § (1) bek. szerinti írásbeli tájékoztatást átvették.

7. A Munkavállalók kötelesek

* a Munkáltató által előírt helyen és időben munkára képes állapotban megjelenni,
* munkaidejük alatt - munkavégzés céljából, munkára képes állapotban - a Munkáltató rendelkezésére állni (A Munkáltató e körben tájékoztatja a Munkavállalókat, hogy azt tekinti munkára képes állapotnak, amikor a Munkavállalók egyáltalán nem fogyasztottak alkoholt, nincs a szervezetükben maradék alkohol és más tudatmódosító szer.),
* munkájukat személyesen, az általában elvárható szakértelemmel és gondossággal, a munkájukra vonatkozó szabályok, előírások, utasítások és szokások szerint végezni,
* a munkakörüknek ellátásához szükséges bizalomnak megfelelő magatartást tanúsítani,
* munkatársaikkal együttműködni,
* a Munkáltató által a rendelkezésére bocsátott eszközöket kizárólag a munkájuk ellátása érdekében, a munkavégzésük helyszínén használni. A Munkavállalók hozzájárulnak ahhoz, hogy a Munkáltatók e kötelezettségük teljesítését a technika által biztosított és a rendelkezésére álló eszközökkel a jogszabályi rendelkezések betartása mellett ellenőrizze.
* a Munkáltatót minden olyan tényről, adatról, körülményről vagy ezek változásáról haladéktalanul, azok felmerülésének a napján írásban, igazolt módon tájékoztatni, amely a munkaviszony alapján őket megillető jogok gyakorlása és a kötelezettségek teljesítése szempontjából lényeges. A felek ilyennek tekintik az alábbiak bejelentését:
* keresőképtelenséget,
* egészségi alkalmatlanságot,
* a terhességről történt tudomásszerzést,
* a reprodukciós eljárás megkezdését,
* további munkavégzésre irányuló jogviszony létrejöttét és/vagy társasági részesedés megszerzését,
* a Munkáltató utasításától eltérő munkavégzést,
* bűncselekmény elkövetéséről történt tudomásszerzést,
* az Mt. 55. § (1) bekezdése szerinti kötelezettség teljesítését

A Munkavállalók munkaidejükön kívül sem tanúsíthatnak olyan magatartást, amely közvetlenül és ténylegesen alkalmas Munkáltatójuknak jó hírnevének, jogos gazdasági érdekének vagy a munkaviszony céljának veszélyeztetésére. A Munkavállalók a Munkáltatóról, a Munkavállalókról és a Munkáltató tevékenységéről, a jelen szerződés alapján létrejött munkaviszonyról a Munkáltató előzetes hozzájárulása nélkül nem nyilatkozhatnak harmadik személyek és/vagy a nyilvánosság előtt és/vagy a médiában.

A Munkavállalók a Munkáltató előzetes hozzájárulása nélkül harmadik személytől díjazást a munkaviszonyban végzett tevékenységére tekintettel nem fogadhatnak el, vagy nem köthetnek ki.

8. A Munkavállalók kötelesek a rájuk bízott feladatokat és tevékenységeket a jogszabályi előírások betartásával, a Munkáltató üzletpolitikai alapelveinek szem előtt tartásával és a Munkáltató utasításai szerint ellátni. A Munkavállalók munkájukat a tőlük elvárható legnagyobb gondossággal, szakértelemmel, az irányadó jogszabályoknak, a munkaköri leírásban foglaltaknak, a Munkáltató munkavégzésre vonatkozó előírásainak és mindenkori utasításainak megfelelően kötelesek végezni. Munkavégzésük során kötelesek olyan magatartást tanúsítani, amellyel saját, vagy más testi épségét nem veszélyeztetik, anyagi károsodását, illetőleg helytelen megítélését nem eredményezi. A Munkavállalók a szerződés aláírásával elismerik, hogy a munkavégzésre vonatkozó szabályokat, a biztonsági baleset- és munkavédelmi előírásokat megismerték.

9. A Munkavállalók alapbére havi bruttó ................................ Ft, azaz bruttó ............................................ forint. A munkabér a Munkavállalókat egyenlő *vagy az alábbi arányban illeti meg …………………* *Munkavállaló …………..Ft, …………………Munkavállaló …………….Ft, ………………..Munkaválllaó ……….Ft.*

A munkabért a Munkáltató – a törvényes terhek levonását követően – a tárgyhónapot követő hónap 10. napjáig köteles – átutalással – megfizetni a Munkavállalók által megadott bankszámlára. A Munkavállalók hozzájárulásukat adják, hogy fizetésüket és egyéb anyagi juttatásaikat bankszámlára történő átutalással kapják. A bankszámlák száma: ……………………………. .

A Munkavállalók visszavonhatatlanul hozzájárulnak ahhoz, hogy a Munkáltató a havi esedékes munkabérüknek a levonásmentes (öregségi nyugdíjminimum) munkabérrészéig a Munkáltató felé fennálló elismert, és nem vitatott tartozásait levonja, beszámítsa. A Munkavállalók nyilatkoznak arról, hogy a Munkáltatóval létesített munkajogviszonyt megelőzően nem állapítottak meg terhükre jogerős határozattal letiltást, levonást. A Munkavállalók jelen nyilatkozata alapján a Munkáltató nem köteles helytállni a Munkavállalók korábbi tartozásaiért, a Munkáltató a készfizető kezesség felelőssége alól a Munkavállalók jelen pontban foglalt nyilatkozatával mentesül.

10. A Munkavállalók munkaideje a teljes törvényes munkaidő, heti 40 óra *vagy részmunkaidő, heti … óra.* A munkaidő beosztását a Munkáltató határozza meg *vagy a munkaidő kötetlen*.

11. A Munkavállalók kötelesek a munkából való távolmaradásukat és ennek indokait közvetlen felettesüknek előzetesen, illetve váratlan akadályoztatás esetén, annak megszűnését követően haladéktalanul, de legkésőbb az akadályoztatás megszűnését követő munkanapon bejelenteni és a távollét okának megszűnését követően azonnal munkavégzésre jelentkezni.

Bármely munkavállaló akadályoztatása esetén a többi munkavállaló köteles a munkaviszonyból származó kötelezettségek teljesítésére.

12. A Munkavállalókat az Mt. 115–117. §-a szerinti éves szabadság illeti meg. A szabadság kiadásának időpontját – a Munkavállalók előzetes meghallgatása után – a Munkáltató határozza meg. A Munkáltató évente hét munkanap szabadságot – a munkaviszony első három hónapját kivéve – legfeljebb két részletben a Munkavállaló kérésének megfelelő időpontban köteles kiadni. A Munkavállalók erre vonatkozó igényüket legalább 15 nappal korábban kötelesek bejelenteni.

13. A Munkavállalók kötelezettséget vállalnak arra, hogy a munkaviszony tartalma alatt birtokukba jutott és megismert üzleti adatokat, üzleti folyamatokat, bizonylatokat, információkat üzleti titokként kezelik és azt munkaviszonyuk alatt és azt követően megőrzik, nem használják fel saját vagy harmadik személy javára. Bizalmas iratokat csak az ezek megismerésére illetékes munkavállalók előtt tárhatják fel. A Munkavállalók kötelesek minden iratot, beleértve a kézzel írt másolatokat, fénymásolatokat, tárgyakat, dokumentumokat (kézzel írt feljegyzéseket is), vázlatokat illetve adathordozókat, beleértve munkaviszonyának ellátásával kapcsolatos saját feljegyzéseiket is a Munkáltató rájuk bízott tulajdonaként megőrizni, azokat a munkahelyéről nem viheti ki, másnak nem adhatják át, kötelesek illetéktelen személyek hozzáférésétől megóvni és felszólításra haladéktalanul – legkésőbb azonban a munkaviszony megszűnésekor – a Munkáltatónak illetve meghatalmazottja részére átadni, kötelesek továbbá nyilatkozni, hogy más hasonló eszköz nincs a birtokukban. A visszaadási kötelezettség vonatkozásában visszatartási jognak helye nincs.

A Munkavállalók kötelesek a jelen pont szerinti kötelezettség megszegésekor minden esetben a Munkáltató részére a jelen szerződés alapján folyósított utolsó bruttó havi alapbér kétszeresének megfelelő összegű kötbért fizetni a kötelezettség megszegését követő 8 napon belül. A Munkáltató ezt meghaladó kárát is jogosult a munkavállalókkal szemben érvényesíteni.

14. . A Munkáltató a Munkavállalók személyes adatait a bérüknek számfejtése és a NAV bejelentés érdekében nyilvántartja.

A Munkavállalók ezennel kifejezetten hozzájárulnak személyes adataiknak ily módon történő kezeléséhez, valamint ahhoz, hogy a Munkáltató a tevékenységéhez szükséges mértékben harmadik személy részére a Munkavállalók adatait kiadja. A Munkáltató tájékoztatja a Munkavállalókat, hogy a munkaviszonyból származó kötelezettségek teljesítése céljából a Munkavállalók adatait adatfeldolgozó számára átadhatja.

A Munkáltató jogosult a Munkavállalóktól olyan nyilatkozat megtételét vagy személyes adat közlését követelni, amely a munkaviszony létesítése, teljesítése, megszűnése (megszüntetése) vagy az Mt.-ből származó igény érvényesítése szempontjából lényeges. A Munkavállalókkal szemben olyan alkalmassági vizsgálat alkalmazható, amelyet munkaviszonyra vonatkozó szabály ír elő, vagy amely munkaviszonyra vonatkozó szabályban meghatározott jog gyakorlása, kötelezettség teljesítése érdekében szükséges. A Munkáltató a Munkavállalókat az adatkezelésről írásban tájékoztatja.

A Munkavállalók biometrikus adata azonosítás céljából kizárólag abban az esetben kezelhető, ha ez valamely dologhoz vagy adathoz történő olyan jogosulatlan hozzáférés megakadályozásához szükséges, amely a Munkavállalók vagy mások élete, testi épsége vagy egészsége, vagy törvényben védett jelentős érdek (különösen a legalább „Bizalmas!” minősítési szintű minősített adatok védelméhez, a lőfegyver, lőszer, robbanóanyag őrzéséhez, a mérgező vagy veszélyes vegyi vagy biológiai anyagok őrzéséhez, a nukleáris anyagok őrzéséhez, a Btk. szerint legalább különösen nagy vagyoni érték védelméhez fűződő érdek) súlyos vagy tömeges, visszafordíthatatlan sérelmének a veszélyével járna. A Munkáltató a Munkavállalók bűnügyi személyes adatát kizárólag az Mt.-ben meghatározott vizsgálat céljából kezelheti.

A Munkavállalók a munkaviszonnyal összefüggő magatartásuk körében ellenőrizhetők. Ennek keretében a Munkáltató technikai eszközt is alkalmazhat, erről a Munkavállalókat előzetesen írásban köteles tájékoztatni. A Munkáltató ellenőrzése során jogosult a munkaviszony teljesítéséhez használt számítástechnikai eszközön tárolt, a munkaviszonnyal összefüggő adatokba betekinteni.

15. A jelen szerződésben nem szabályozott kérdésekben a hatályos jogszabályok, mindenekelőtt az Mt. rendelkezései az irányadóak.

16. Felek a jelen szerződést elolvasás és értelmezés után, mint akaratukkal mindenben megegyezőt, jóváhagyólag …. példányban aláírták.

Kelt, .........................., ...... év ................... hó ...... nap

................................................. ................................................

Munkáltató Munkavállaló

................................................

Munkavállaló

. Előttünk, mint tanúk előtt:

1……………………………………………………

2…………………………………………………….